સખીઓ દ્વારા વિરજા અને શ્રીકૃષ્ણની વિહારક્રિડાની જાણ થતાં જ રાધાજી અતિશય કોપાયમાન થયાં. સખી-સમુદાય સાથે રાધા વિહારસ્થાને પહોંચી ગયાં. રાધાજીને રત્નમંડપમાં આવેલા જોઈને શ્રીકૃષ્ણ વિરજા પાસેથી અદૃશ્ય થઈ ગયા. વિરજાએ રાધાના ભયથી ભયભીત થઈને યોગબળે પ્રાણ ત્યજી દીધા. તેની સાથે જ વિરજાનું શરીર નદીરૃપ થઈ ગયું. રાધા શ્રીકૃષ્ણ અને વિરજાના રતિગૃહમાં પ્રવેશ્યા, પણ ત્યાં શ્રીકૃષ્ણ ન મળ્યા. વિરજાને નદી સ્વરૃપે જોઈ. ત્યાર પછી રાધા સ્વગૃહે પાછા ફર્યાં.